פרשת השבוע: למי האלפים ולמי הרבבות?
שתי שאלות הנהגה נדונו בחלקו השני של ספר בראשית. הראשונה: מי מבניו של יעקב יהיה המנהיג הבא של המשפחה וממילא של האומה לדורות? המועמדים היו ראובן, שמעון, לוי יהודה ויוסף. השניה הייתה: מי מבניו של יוסף השליט במצרים ומכח כך בעולם כולו, יהיה המנהיג הבא וירש את כח ההנהגה לדורות? החלומות של יוסף הפכו למציאות, הוא המשביר וכל האחים משתחוים לו. לא רק המשפחה משתחווה לו, אלא, לכאורה (גם השמש וגם הירח) כל העולם כולו בהנהגת המצרים.
השבוע בדפי הדף היומי הגמרא (בבא בתרא דף מ) דנה באפשרות לבטל מתנה או מכירה על ידי "מסירת מודעא". מסירת מודעא לפני מכירה פירושה הודעה על כך שהמכר או המתנה נעשו מתוך הכרח=אונס ומטרת המודעא לבטלם. הגמרא אומרת שכאשר אדם מוסר מודעא לפני מכירה, על העדים הכותבים את שטר המודעא לדעת שהמוכר באמת אנוס ולכתוב זאת בשטר מודעא. אם לא כתבו זאת בשטר מודעא, המודעא פסולה והמכירה תקיפה. לעומת זאת, במתנה, העדים אינם צריכים לדעת שהנותן באמת אנוס. נשאלת השאלה, מה הטעם להבדל בין מכירה למתנה?